<classify> HASSAN DAUDI Na MITANDAO WAKATI ikionekana kuwa ni jambo geni na la kushangaza pia, nchiniMarekani ni kawaida kwa wanyama aina ya mbwa kushika nyadhifa za kisiasa. Unawezakuliona hilo katika maeneo ya California, Minnesota, Colorado, Kentucky na SanFrancisco. Katika maeneohayo, wapo mbwa waliochaguliwa na wengine wako mbioni kuwa mameya wa manispaawanazoishi. Mfano;kuanzia mwaka 1981 hadi 1994, Manispaa ya Sunol, California, ilikuwa ikiongozwana mbwa aliyepewa jina la Bosco. Wakati wakampeni, ilionekana kuwa Bosco angeshindwa kwa kuwa alikuwa mnyama, lakinialiwashangaza wengi kwa ushindi wake mbele ya wanasiasa wawili. Akiwa nawananchi takribani 1,000, mbwa huyo aliiongoza Sunol kwa miaka 13 na hatakungoka kwake madarakani ni baada ya kufariki mwaka 1994. Ukiachana naBosco, yupo mbwa mwingine aliyepewa jina la Lucy Lou, ambaye aliweka rekodi yakuwa mwanamke wa kwanza kuwa meya wa Rabbit Hash, akiongoza kuanzia mwaka2008 hadi 2016. Lucy Loualiingia madarakani baada ya mbwa mwingine aliyekuwa akiitwa Goofy kuachiamadaraka hayo. Goofy aliingia kwenye uongozi kupitia uchaguzi wa mwaka 1998. Hataalipoondoka madarakani kipindi hicho si kwamba alibwagwa kwa kura, bali ni kwakuwa aligombea kiti cha urais, ambacho hata hivyo kura zake hazikutosha. Mbwahuyo alifariki mwaka jana. Mbali yahuyo, mwingine ni Brynneth Pawltro, ambaye ndiye aliyekalia kiti cha Lucy Lou,katika Manispaa ya Rabbit Hash. Alishinda nafasi hiyo katika uchaguzi wa mwaka2016 baada ya kuwagaragaza paka na punda. Katika orodhahii, Manispaa ya Idyllwild, California, nayo inaingia ikiwa na historia yakuongozwa na mbwa aitwaye Max baada ya uchaguzi wa mwaka 2013. Max II alikaliakiti kilichokuwa kimeachwa wazi na mbwa mwenye jina hilo pia. Wakazi wengiwa eneo hilo, walimtambua Max II kuwa ni kiongozi aliyependa kutumia mapumzikoyake ya mwishoni mwa wiki kuzunguka bararani na kuyafikia maeneo mbalimbali yawapiga kura wake, akiwa amevaa tai na hata kofia wakati mwingine. Kwa upandemwingine, yupo pia Duke, mbwa aliyekuwa meya wa Manispaa ya Cormorant Village,Minnesota. Duke aliingia madarakani baada ya kuchaguliwa katika uchaguziuliofanyika mwaka 2014 na kuanzia hapo alishinda awamu mbili mfululizo. Wengiwalishangazwa na ushawishi wake katika uchaguzi wa mwaka 2016, ambapoalijikusanyia kura zote isipokuwa moja iliyokwenda kwa mpenzi wake, Lassie.Bahati mbaya kwa wananchi wa Cormorant Village ni kwamba Duke aliiaga duniamwanzoni mwa mwaka huu. Pia katikaorodha hiyo anapatikana Pa Kettle, mbwa aliyechaguliwa kuwa Meya wa Divide,Colorado, mwaka 2014. Wakati anawania kuingia madarakani, alikumbana naupinzani mkali kutoka kwa punda, mbweha, paka na mbwa wengine. Kuthibitishani kwa kiasi gani alikuwa kwenye hatari ya kupoteza, hata ushindi wake haukuwawa kishindo kwani alimzidi kwa kura 55 pekee aliyeshika nafasi ya pili, mbwehaanayeitwa Kenyi, ambaye aliukwaa wadhifa wa naibu meya. Gus Hall nimbwa mwingine aliyekuwa meya wa Coronado, California, akiibuka kidedea kwaushindi mnono wa kura zaidi ya 20,000. Kivutio chake kikubwa wakati wa kampenini jina lake, likiwakosha wengi kwa kuwa lilifanana na mmoja kati ya waliokuwawaumini wa sera ya ujamaa nchini Marekani. HukoEdgewater, eneo linalopatikana Kaskazini mwa Chicago, safari hii nako kunaupinzani mkali wa mbwa watatu wanaowania nafasi ya kuwawakilisha wananchikatika kiti cha meya, ambapo wanakabiliwa na upinzani mkali kutoka kwa paka nambuzi. Ukija kwawanyama wengine, inakumbushwa kwamba paka aitwaye Stubbs alikuwa meya waTalkeetna, Alaska, kwa kipindi cha miaka 20. Si tu paka huyo alisifiwa kwatabia yake ya kupatikana ofisini mara nyingi, pia utawala wake ulipongezwa kwakutopandisha kodi. Inaelezwakuwa Stubbs alianza kutoonekana machoni mwa wananchi wake mwaka 2015, sababukubwa ikitajwa kuwa ni umri mkubwa na alifariki mwaka juzi. Aidha,Lincoln ni jina la mbuzi na ndiye meya wa Fair Haven, Vermont, akiweka rekodiya kuwa wa kwanza kushika nafasi hiyo alipoteuliwa mwaka huu. Ni kamailivyokuwa kwa Clay Henry IV, ambaye pia ni mbuzi na meya wa Lajitas, Texas.Wanaomjua vizuri Clay watakwambia sifa yake kubwa ni kupenda kunywa pombe.  <topic>: KIMATAIFA 